Інстытут геаграфіі НАН Украіны

Інстытут геаграфіі НАН Украіны — навукова-даследчая ўстанова ў складзе Аддзялення навук аб Зямлі Нацыянальнай акадэміі навук Украіны, займаецца навуковымі даследаваннямі ў галіне фізічнай геаграфіі, эканамічнай геаграфіі і картаграфіі.

 Гісторыя 
Вытокі Інстытута геаграфіі ўзыходзяць да 1964 p., калі ў адпаведнасці з Пастановай Прэзідыума АН УССР пад № 45 ад 3 сакавіка 1964 г. «Аб развіцці ў Акадэміі навук УССР даследаванняў у галіне геаграфіі» у Інстытуце геалагічных навук АН УССР быў створаны сектар геаграфіі з аддзеламі эканамічнай геаграфіі, фізічнай геаграфіі і картаграфіі з тым, каб у будучыні арганізаваць Інстытут геаграфіі.

Па пастанове Прэзідыума АН УССР № 45 ад 14 лютага 1967 г. сектар геаграфіі быў перададзены ў Савет па вывучэнні прадукцыйных сіл УССР, акрамя створанага яшчэ ў 1961 г. аддзела фізічнай геаграфіі і картаграфіі, які быў трансфармаваны ў аддзел палеагеаграфіі і перададзены ў сектар геаграфіі ў 1971 г.

Па пастанове Прэзідыума АН УССР № 289 ад 7 кастрычніка 1970 г. геаграфічны ачаг ў навуковых адносінах атрымаў самастойнасць, а ў фінансавым быў падпарадкаваны Інстытуту геафізікі АН УССР.

Згодна з Пастановай Прэзідыума АН УССР пад № 321 ад 27 чэрвеня 1980 г. сектар перададзены ў Марскі гідрафізічны інстытут АН УССР. Па пастанове 407-б ад 17.07.1981 г. сектар перайменаваны ў аддзяленне геаграфіі.

У 1983 г. аддзяленне геаграфіі было падпарадкавана Інстытуту геафізікі АН УССР (Пастанова Прэзідыума № 263 ад 11 мая 1983 г.).

Згодна з Пастановай Прэзідыума АН Украіны пад № 300 ад 13.11.1991 г. на базе аддзялення геаграфіі Інстытута геафізікі імя С. І. Субоціна створаны Інстытут геаграфіі АН Украіны. Стварэнне асобнага інстытута было абумоўлена неабходнасцю пашырэння геаграфічных даследаванняў ва ўмовах незалежнасці Украіны, ростам ролі геаграфічнай навукі ў вырашэнні актуальных задач рацыянальнага прыродакарыстання, рашэнні эколага-геаграфічных праблем.

 Структура 
 Аддзел геамарфалогіі і палеагеаграфіі
 Сектар геамарфалогіі
 Сектар палеагеаграфіі
 Аддзел картаграфіі
 Аддзел ландшафтазнаўства
 Аддзел грамадска-геаграфічных даследаванняў
 Сектар збалансаванага развіцця і экалагічнай ацэнкі
 Сектар тэрытарыяльнай арганізацыі грамадства
 Цэнтр прасторавага менеджменту і планавання

 Спасылкі 
 Сайт інстытута

Катэгорыя:Нацыянальная акадэмія навук Украіны